“หุ้นเอเชีย” เปิดบวก! ตามดาวโจนส์ รับ “เงินเฟ้อสหรัฐ” เดือนธ.ค. ชะลอตัว
“หุ้นเอเชีย” เปิดบวกตามดาวโจนส์ เนื่องจากเงินเฟ้อสหรัฐชะลอตัวลงในเดือนธ.ค. ส่งผลให้นักลงทุนคาดหวังว่า ธนาคารกลางสหรัฐ (เฟด) จะชะลอการปรับขึ้นดอกเบี้ยนโยบาย
“หุ้นเอเชีย” เปิดบวกตามดาวโจนส์ เนื่องจากเงินเฟ้อสหรัฐชะลอตัวลงในเดือนธ.ค. ส่งผลให้นักลงทุนคาดหวังว่า ธนาคารกลางสหรัฐ (เฟด) จะชะลอการปรับขึ้นดอกเบี้ยนโยบาย
13 ม.ค. 2566

ผู้สื่อข่าวรายงานว่า ตลาดหุ้นเอเชียเปิดบวกในวันนี้ โดยเคลื่อนไหวตามทิศทางดัชนีดาวโจนส์ที่ปรับตัวขึ้นเมื่อวันพฤหัสบดี (12 ม.ค.) เนื่องจากเงินเฟ้อสหรัฐชะลอตัวลงในเดือนธ.ค. ส่งผลให้นักลงทุนคาดหวังว่า ธนาคารกลางสหรัฐ (เฟด) จะชะลอการปรับขึ้นดอกเบี้ยนโยบาย
สำหรับดัชนี NIKKEI 225 ตลาดหุ้นญี่ปุ่นเปิดวันนี้ที่ 26,391.78 จุด ลดลง 58.04 จุด หรือ -0.22%, ดัชนี HSI ตลาดหุ้นฮ่องกงเปิดวันนี้ที่ 21,605.07 จุด เพิ่มขึ้น 90.97 จุด หรือ +0.42% และดัชนี SSE Composite ตลาดหุ้นจีนเปิดวันนี้ที่ 3,170.35 จุด เพิ่มขึ้น 6.90 จุด หรือ +0.22% ขณะที่จีนมีกำหนดเปิดเผยข้อมูลการค้าสำหรับเดือนธ.ค.ในวันนี้ (13 ม.ค.66)
โดยหุ้นสหรัฐปิดบวกเมื่อวานนี้ หลังมีการเปิดเผยว่า ดัชนีราคาผู้บริโภค (CPI) เดือนธ.ค.ของสหรัฐลดลง 0.1% ซึ่งถือเป็นการปรับลงครั้งใหญ่ที่สุดนับตั้งแต่เดือนเม.ย. 2563 เมื่อเทียบเป็นรายเดือน
ด้านธนาคารกลางเกาหลีใต้ (BOK) ประกาศขึ้นอัตราดอกเบี้ยนโยบายอีก 0.25% สู่ระดับ 3.50% ซึ่งเป็นระดับสูงสุดนับตั้งแต่ปลายปี 2551 ในการประชุมวันนี้ โดย BOK ให้ความสำคัญกับการรับมือกับตัวเลขเงินเฟ้อที่พุ่งขึ้น แม้มีความกังวลเกี่ยวกับภาวะเศรษฐกิจชะลอตัวก็ตาม
สำหรับการประกาศขึ้นอัตราดอกเบี้ย 0.25% ในวันนี้ สอดคล้องกับการคาดการณ์ของนักวิเคราะห์ส่วนใหญ่ อย่างไรก็ดี นักวิเคราะห์จำนวนมากคาดว่า BOK จะยุติวงจรการปรับขึ้นอัตราดอกเบี้ยซึ่งเป็นวงจรที่ธนาคารกลางเริ่มใช้ในปี 2564